**ROMÂNIA**

**JUDEŢUL MUREŞ**

**COMUNA chibed**

**CONSILIUL LOCAL**

**HOTĂRÂREa nr. 20 / 2020**

**din 28 mai 2020**

**privind însuşirea „Notificării de încălcare” referitoare la *Contractul de delegare a gestiunii activităţilor de colectare şi transport a deşeurilor municipale şi a altor fluxuri de deşeuri şi operarea staţiei de transfer Bălăușeri, componente ale serviciului de salubrizare al judeţului Mureş, nr. 983 din 16.04.2019, zona 6 Bălăușeri, judeţul Mureş***

Consiliul Local al Comunei Chibed,

În şedinţa ordinară din 28 mai 2020,

Vâzând referatul de aprobare nr. 5270/14.05.2020 prezentat de către primarul comunei Chibed privind însuşirea „Notificării de încălcare” referitoare la *Contractul de delegare a gestiunii activităţilor de colectare şi transport a deşeurilor municipale şi a altor fluxuri de deşeuri şi operarea staţiei de transfer Bălăușeri, componente ale serviciului de salubrizare al judeţului Mureş, nr. 983 din 16.04.2019, zona 6 Bălăușeri, judeţul Mureş,*raportul de specialitate al secretarului general al comunei nr. 5328/20.05.2020 şi Avizele comisiilor de specialitate pentru adoptarea proiectului de hotărâre,

Ţinând cont de prevederile:

- art. 38.1.1, art. 38.1.2 lit. „a” şi „e” din ***Contractul de delegare a gestiunii activităţilor de colectare şi transport a deşeurilor municipale şi a altor fluxuri de deşeuri şi operarea staţiei de transfer Bălăușeri, componente ale serviciului de salubrizare al judeţului Mureş, nr. 983 din 16.04.2019***,

- art. 17, alin. (3) punctul 27 , alin. (4) lit. „h” şi „i” din Statutul Asociaţiei de Dezvoltare Intercomunitară ADI Ecolect Mureş,

În temeiul  prevederilor art.129 alin.(2) lit. „d” coroborate cu ale alin.( 7) lit. „n”, art. 132, precum şi ale art.139 alin.(1),  coroborate cu cele ale alin.(3) lit. „d”, şi art. 196 alin.(1) lit.”a” din Ordonanța de urgență nr. 57/2019 privind Codul Administrativ, cu modificările şi completările ulterioare,

**h o t ă r ă ş t e:**

**Art. 1.** Se însuşeşte „Notificarea de încălcare” cuprinsă în anexa care face parte din prezenta hotărâre, referitoare la  ***Contractul de delegare a gestiunii activităţilor de colectare şi transport a deşeurilor municipale şi a altor fluxuri de deşeuri şi operarea staţiei de transfer Bălăușeri, componente ale serviciului de salubrizare al judeţului Mureş, nr. 983 din 16.04.2019***,încheiat cu Asocierea SC SYLEVY SALUBRISERV SRL – SC BRAI CATA SRL, reprezentată de liderul asocierii SC SYLEVY SALUBRISERV SRL.

**Art. 2.** Se mandatează Viceprimarul Unităţii Administrativ Teritoriale Chibed să voteze în cadrul Adunării Generale a Asociaţiei de Dezvoltare Intercomunitară ECOLECT Mureş orice demersuri vor fi necesare în realizarea prevederilor stipulate în cuprinsul notificării menţionate la art.1.

**Art.3.** (1) În situaţia sistării prestării serviciului de către operator, în interiorul termenului de remediere acordat conform notificării aprobate în condiţiile art.1, se mandatează ADI ECOLECT Mureş să realizeze demersurile necesare atribuirii unui contract de delegare a serviciului de salubrizare la nivelul UAT Chibed, prin aplicarea unei proceduri de negociere fără publicarea unui anunţ de participare.

(2) Durata contractului încheiat în condiţiile menţionate la alin.(1) nu va depăşi durata necesară organizării unei procedurii de atribuire prin licitaţie deschisă, respectiv emiterea ordinului de începere a prestării serviciilor ce fac obiectul acelui contract.

(3) Condiţiile delegării în regim de urgenţă sunt cele aprobate pin Hotărârea Consiliului Local al Comunei Chibed nr. 35/09.10.2018, modificată și completată prin Hotărârea nr. 42/28.10.2018.

(4) Se consideră sistare a serviciului, în înţelesul prezentei hotărârii, orice întrerupere propriu-zisă a serviciului de către operator sau o notificare din partea acestuia în acest sens.

**Art.4.** Prezenta hotărâre se comunică Consiliului Judeţean Mureş, ADI Ecolect Mureş, respectiv Primarului Comunei Chibed care răspunde de aducerea sa la îndeplinire și se aduce la cunoștința publică prin publicare pe site-ul comunei Chibed.

 **preşedinte de şedinţă**

 **Dósa Árpád** *AVIZAT PENTRU LEGALITATE*,

 **SECRETAR GENERAL,**

 **Dósa Csilla-Beáta**

Hotărârea a fost adoptată cu \_\_\_\_ voturi „pentru”, \_\_\_ voturi „împotriva”, \_\_\_voturi „abţinere”.